Ana caca a kan Shugaba Buhari a Nigeria – Faces International Magazine
Ana caca a kan Shugaba Buhari a Nigeria
August 4, 2017 Hassan UsmanLeave a Comment on Ana caca a kan Shugaba Buhari a Nigeria
Image captionGwamna Rochas ya ce Shugaba Buhari ya yi ta yi musu raha kamar yadda ya saba
Wasu ‘yan Najeriya sun soma yin caca a kan ranar da shugaban kasar Muhammadu Buhari, wanda ya shafe kusan wata uku yana jinya a birnin London, zai koma kasar.
Wani shafin intanet da ke yin caca, NaijaBet.com, na tambayar mutanen da ke da sha’awar cacar su canki ranar da shugaban kasar, wanda ya fice daga Najeriya ranar bakwai ga watan Mayu, zai koma gida.
A watan Yunin shekarar 2016 ne shugaban, mai shekara 74 a duniya, ya soma tafiya London domin yin jinyar abin da, a wancan lokacin, jami’an gwamnati suka bayyana da ciwon kunne.
A farkon wannan shekarar ma Shugaba Buhari ya koma London inda aka duba lafiyarsa.
A lokacin da ya koma kasar a watan Maris, ya ce an yi masa karin jini, ko da yake bai fadi larurar da yake fama da ita ba.
Sai dai shugaban na Najeriya ya ce bai taba yin jinya irinta ba a rayuwarsa.
A watan jiya ne mukaddashin shugaban kasar Yemi Osinabjo ya ziyarci Shugaba Buhari a London, kuma ya ce shugaban yana samun sauki.
Hakkin mallakar hotoNIGERIAN GOVERNMENT
Image captionOsinbajo ya ce Shugaba Buhari yana samun sauki
Ga abin da Osinbajo ya ce sun tattauna da mai gidan nasa:
“Da farko kamar yadda kuka sani, na je ne in duba lafiyarsa domin in san yadda yake ji.
Kuma daman ina magana da shi ta waya, sai na ga ya dace in je in gan shi kuma in ga irin halin da yake ciki tare da ba shi labarin abubuwan da ke aukuwa a gida.
Saboda haka, mun tattauna da kyau kan abubuwa da dama kuma yana cike da annashuwa. Yana samun sauki sosai.”
‘Yan jarida sun tambaye shi:
Yaya jikin shugaban kasar?
E, kamar yadda na ce yana cikin annashuwa, yana samun sauki sosai. Kuma mun yi tattaunawa ta tsawon lokaci. Mun shafe fiye da sa’a daya muna tattaunawa, kuma yana nan kamar yadda aka san shi da raharsa. Yana samun sauki sosai.
Yaushe zai dawo?
Ina ganin a nan gaba kadan. Nan ba da jimawa ba. Ina ganin ya kamata mu tsammanci dawowarsa. Kamar yadda na fada yana samun sauki sosai.
Kun tattauna kan batun sakataren gwamnatin tarayyar da shugaban hukumar leken asiri?
Batutuwa da dama ne. Ba zan iya bayayya batutuwan da muka tattauna ba dalla-dalla.
22 ga watan Yuli – Wasu gwamnonin APC da shugaban jam’iyyar sun gana da shi
24 ga watan Yuli – Karin gwamnoni, ciki har da na PDP – sun ziyarci Buhari
Wasu gwamnoni, ciki har da na jam’iyyar PDP mai hamayya da kuma shugaban jam’iyyar APC mai mulki sun gana da Shugaba Buhari a London, inda suka ce nan ba da dadewa zai koma kasar.
Rashin lafiyar shugaban na Najeriya na jawo ce-ce-ku-ce a kasar duk da yake ya mika mulki a hannun mataimakinsa kafin ya fice daga kasar, kuma har yanzu ba a tabbatar da lokacin da shugaban zai dawo ba.
Buhari ya yi wa gwamnan Osun Rauf Aregbesola waya.
MOFA source denies Iran claims of completing Saudi missions probe
September 3, 2017 Hassan Usman
Arab media must expose Iran’s dangerous agenda: Awwad
May 10, 2018 Hassan Usman
Maritime workers give Nigerian govt 21 days’ ultimatum over deplorable port roads
May 15, 2017 Abdulazeez